CELEX: 62009CA0440
Language: hu
Date: 2011-03-03 00:00:00
Title: C-440/09. sz. ügy: A Bíróság (ötödik tanács) 2011. március 3-i ítélete (a Sąd Najwyższy (Lengyelország) előzetes döntéshozatal iránti kérelme) — Zakład Ubezpieczeń Społecznych Oddział w Nowym Sączu kontra Stanisława Tomaszewska (Migráns munkavállalók szociális biztonsága — Az 1408/71/EGK rendelet 45. cikkének (1) bekezdése — Öregséginyugdíj-jogosultság megszerzéséhez a nemzeti jog által előírt minimális időszak — Más tagállamban szerzett járulékfizetési időszak figyelembevétele — Összesítés — Kiszámítási módozatok)

30.4.2011   
            
            
               HU
            
            
               Az Európai Unió Hivatalos Lapja
            
            
               C 130/5
            
         A Bíróság (ötödik tanács) 2011. március 3-i ítélete (a Sąd Najwyższy (Lengyelország) előzetes döntéshozatal iránti kérelme) — Zakład Ubezpieczeń Społecznych Oddział w Nowym Sączu kontra Stanisława Tomaszewska
   (C-440/09. sz. ügy) (1)
   
   (Migráns munkavállalók szociális biztonsága - Az 1408/71/EGK rendelet 45. cikkének (1) bekezdése - Öregséginyugdíj-jogosultság megszerzéséhez a nemzeti jog által előírt minimális időszak - Más tagállamban szerzett járulékfizetési időszak figyelembevétele - Összesítés - Kiszámítási módozatok)
   2011/C 130/09
   Az eljárás nyelve: lengyel
   
      A kérdést előterjesztő bíróság
   
   Sąd Najwyższy
   
      Az alapeljárás felei
   
   
      Felperes: Zakład Ubezpieczeń Społecznych Oddział w Nowym Sączu
   
      Alperes: Stanisława Tomaszewska
   
      Tárgy
   
   Előzetes döntéshozatal iránti kérelem — Sąd Najwyższy — A szociális biztonsági rendszereknek a Közösségen belül mozgó munkavállalókra és családtagjaikra történő alkalmazásáról szóló, 1971. június 14-i 1408/71/EGK tanácsi rendelet (HL L 149., 2. o.; magyar nyelvű különkiadás 5. fejezet, 1. kötet, 35. o.) 45. cikke (1) bekezdésének, valamint az 1408/71/EGK rendelet végrehajtására vonatkozó szabályok megállapításáról szóló, 1972. március 21-i 574/72/EGK tanácsi rendelet (HL L 74., 1. o.; magyar nyelvű különkiadás 5. fejezet, 1. kötet, 83. o.) 15. cikke (1) bekezdése a) pontjának értelmezése — Bizonyos idejű járulékfizetés alapján járó előrehozott öregségi nyugdíj — Az ellátások kiszámításának módszere — A más tagállamban szerzett járulékfizetési időszakok és az érintett tagállamban szerzett járulékfizetési időszakok halmozódása a nemzeti jogszabályok szerinti, a járulékfizetési időszakok egyharmadát kitevő kiegészítő időszakok hozzáadása előtt vagy után
   
      Rendelkező rész
   
   A 2006. december 18-i 1992/2006/EK európai parlamenti és tanácsi rendelettel módosított, az 1996. december 2-i 118/97/EK tanácsi rendelettel módosított és napra késszé tett, a szociális biztonsági rendszereknek a Közösségen belül mozgó munkavállalókra, az önálló vállalkozókra és családtagjaikra történő alkalmazásáról szóló, 1971. június 14-i 1408/71/EGK tanácsi rendelet 45. cikkének (1) bekezdését úgy kell értelmezni, hogy a nemzeti jog által az öregséginyugdíj-jogosultságnak valamely migráns munkavállaló általi megszerzéséhez megkövetelt minimális biztosítási idő meghatározása során az érintett tagállam illetékes intézményének az e tagállam szabályozása által előírt azon határérték megállapításakor, amelyet a járulékfizetési időszakokhoz viszonyítva a nem járulékfizetésen alapuló időszakok nem haladhatnak meg, a migráns munkavállaló szakmai pályafutása alatt szerzett valamennyi biztosítási időt figyelembe kell vennie, beleértve a más tagállamokban szerzett biztosítási időt is.
   
      (1)  HL C 37., 2010.2.13.